Y-Lyn's Journal...... Of Food, Fun & Travel =): Long Beach Seafood Restaurant @ East Coast Parkway
** NTU Gang,
# Long Beach Seafood Restaurant,
Family's pampering time at Royal Feet Stem vir Ndlovu-jeugkoor in VSA, vra LUR | Netwerk24
Deur Marietie Louw-Carstens 21 Augustus 2019 17:00
Ralf Schmitt, dirigent, en die Ndlovu-jeugkoor aan die oefen. Foto: Deon Raath
Dít is die beroep wat Thandi Moraka, LUR vir sport, kuns en kultuur in Limpopo, Woensdag op Suid-Afrikaners in Amerika gedoen het.
Die lot van die Ndlovu-jeugkoor is nou in die hande van die Amerikaanse publiek wat kan stem vir hul gunstelingdeelnemers om na die halfeindstryd van die gewilde program deur te dring.
Die Ndlovu-jeugkoor is afkomstig van die Moutse-gebied buite Groblersdal in Limpopo en het die wêreld behoorlik gaande met hul talent.
Hulle het Dinsdagaand in Amerika in die kwarteindronde van America’s Got Talent ’n staande ovasie gekry met hul weergawe van die groep U2 se liedjie “Beautiful Day”. Die koorlede was in skelpienk kostuums geklee.
Dit is die 14de seisoen van dié gewilde televisiereeks. Die Ndlovu-jeugkoor is een van net sewe deelnemers wat tot die kwarteindronde deurgedring het.
“Ek is so gelukkig met die koor se uitsonderlike vooruitgang in die wedstryd, ek hoop hulle maak Limpopo en Suid-Afrika trots deur na die halfeindstryd deur te dring,” sê Moraka.
Stan Mathabatha, premier van Limpopo, het ook die Ndlovu-jeugkoor geloof en gesê: “Dis bitter jammer dat ons nie vir hulle kan stem nie, maar ons glo in hulle.”
Die Ndlovu-jeugkoor se weergawe van Ed Sheeran se liedjie “Shape of You” het hulle tot die regstreekse uitsendings van die kompetisie op TV laat deurdring. Daarna het hulle kykers wêreldwyd gaande gehad met hul weergawe van Shakira se “Waka Waka” wat die amptelike lied van die Wêreldbeker-sokkertoernooi in 2010 in Suid-Afrika was.
Net inwoners van Amerika wat ouer as 13 is mag in die kompetisie stem. Daar is drie maniere vir Amerikaners om te stem: op die program se webtuiste, op die app (App Voting) en op Xfinity X1 Voting.
Suid-Afrikaners sal Donderdag weet of die Ndlovu-jeugkoor na die halfeindstryd deurdring.
Meer oor: Kwarteindronde | America's Got Talent | Ndlovu-Jeugkoor